Der findes mange supplerende behandlinger mod astma, men de bør ikke erstatte den receptmedicin som en læge anbefaler. Åndedrætsteknikker kan være med til at begrænse åndenød og reducere behovet for lindrende medicin, men du bør altid have din inhalator i nærheden, for en sikkerheds skyld.
Luftrensere mod astma kan være med til at reducere allergener, da de giver renere luft, men de kan være dyre - og er ikke altid effektive. Der findes ikke meget dokumentation for, at homøopati eller akupunktur gør nogen gavn.